Luonto lainassa -viikko huipentuu lähiluontoretkiin Myllypuron Matokalliolle lauantaina sekä Mellunmäen Ojapuistoon Bredbackan asemakaavamuutoksen alueelle sunnuntaina. Tervetuloa!
Helmikuun 5.-11. vietetään Suomen luonnonsuojeluliiton ja kirjastojen yhteistä Luonto lainassa -viikkoa! Tänä vuonna viikon teemana on lähiluonto. Helsingin luonnonsuojeluyhdistys eli Helsy järjestää viikolla ohjelmaa Itäkeskuksen ja Viikin kirjastoissa. Itäkeskuksen kirjastossa ja Stoassa on luvassa Helsyn toiminnan esittelyä, kirjailijavierailuja, kaavakoulutus, lähiluontoretki, Antti Kolin valokuvanäyttely sekä kirjanäyttely. Viikon tapahtumat ovat avoimia kaikille, tervetuloa! Lähiluontoretket viikonloppuna Lauantaina 10.2. klo 12–14 retki Matokalliolle. Tapaaminen Stoan aulassa, kirjaston sisäänkäynnin luona klo 12.00. Ota mukaan pienet eväät ja mielellään myös lämmintä juotavaa. Ei ennakkoilmoittautumista, tervetuloa! Sunnuntaina 11.2. klo 13–15 retki Mellunmäen Ojapuistoon Bredbackan asemakaavamuutoksen alueelle. Tapaaminen Uussillantien bussipusäkillä (pysäkkitunnus: H4352) Mellunkylän pelastusaseman kohdalla. Ei ennakkoilmoittautumista, tervetuloa! Antti Kolin näyttely kirjaston taideseinällä koko viikon Vuosaarelainen biologi, valokuvaaja ja tietokirjailija Antti Koli ripustaa valokuviaan Itäkeskuksen kirjaston taideseinälle Luonto lainassa -viikon ajaksi. Lähde mukaan Kirjastosta aktivistiksi -haasteeseen! Helmet-kirjastojen Kirjastosta aktivistiksi -ympäristöhaasteessa kannustetaan kaikkia ryhtymään toimintaan ympäristön puolesta kymmenkohtaisen aktivistidiplomin avulla. Tutustu haasteeseen kotisivuillamme tai instagramissa @aktivistidiplomi - ollaan rohkeita yhdessä!
Kokoontuminen Stoan aulassa kirjaston sisäänkäynnin luona.